Prokuratuur Ganini tapmise uurimist veel ei lõpeta | Eesti | ERR
Prokuratuur Ganini tapmise uurimist veel ei lõpeta ({{contentCtrl.commentsTotal}})
{{1493193120000 | amCalendar}}
Dmitri Ganini matused. Autor/allikas: ERR
Kuigi pronksiöö rahutustes tapetud Dmitri Ganini surmast möödub ööl vastu neljapäeva kümme aastat ning see tähendab süüteo aegumist, ei lõpeta Põhja ringkonnaprokuratuur veel juhtunu uurimiseks käivitatud kriminaalmenetlust.
"Praegu on toimik täiendavas kontrollis, mille eesmärk on tuvastada, kas süüasjas võib esineda asjaolusid, mis võiksid peatada süüteo aegumise," ütles Põhja ringkonnaprokuratuuri pressiesindaja Kaarel Kallas BNS-ile.
Kallase sõnul tehti Ganini surmaga seotud süüasjas viimased menetlustoimingud eelmise aasta septembris, kuid seni pole menetlus uurijaid kahtlusaluste tuvastamiseni viinud.
Vene kodanik Ganin (20) ja tema sõber Oleg sattusid rünnaku alla 2007. aasta ööl vastu 27. aprilli Tatari tänaval. Eelnevalt olid Tallinna kesklinnas puhkenud laiaulatuslikud rahutused, kuna valdavalt venekeelsetele tallinlastele ei meeldinud kaitseministeeriumi otsus viia Nõukogude sõduritele püstitatud pronkssõduri hauatähis Tõnismäelt sõjaväe kalmistule.
Ganin sai rünnaku käigus noahaava ja hukkus sündmuskohal.
Vene välisministeerium esitas Eestile Ganini uurimise lõpetamise eest noodi
"AK. Nädal" uuris, kuivõrd oli politsei pronksiöö sündmusteks valmis